Demà divendres s'inicia una nova fase de les obres de canalització del cablejat d'alta tensió
10 març 2022

## Demà divendres s'inicia una nova fase de les obres de canalització del cablejat d'alta tensió10 març 2022Última actualització: 10 març 2022

![](../gestion/img/329d1ca887ff2e4b0ab325e32c90ac88423685b642e5d49c6f395dc1681f3724.jpg)  
  

Iberdrola inicia demà divendres 11 de març a partir de les 09.30 hores un nou tram de les obres de canalització del cablejat d'alta tensió que unirà l'estació elèctrica del Polígon Alcodar amb la futura subestació que es construirà al polígon Sanxo Llop.

Es tracta d'un traçat de 3 quilòmetres amb canonades de 2 metres d'amplada (més 1 metre a cada costat) i entre 2 i 3 metres de profunditat en alguns trams. Sens dubte, una obra d'envergadura, amb un pressupost de 7 milions d'euros

Aquesta nova fase afectarà el pont de l'avinguda de Blasco Ibáñez per la qual cosa es recomana utilitzar la ronda perimetral externa i seguir en tot moment les indicacions dels senyals d'obra i dels agents de la Policia Local que, des de l'inici de les obres s'han desplegat a la zona per agilitzar el trànsit.

**Les principals afeccions són les següents:**  
\- Es recupera la circulació normal a les avingudes del Mar i del Grau, així com al C/Guitarrista Salvador Garcia.  
\- El pont de l'avinguda Blasco Ibáñez serà de sentit únic, en direcció als centres comercials.  
\- Per accedir al nucli urbà de Gandia des dels centres comercials, podreu fer-ho pel pont de l'avinguda d'Alacant o per la CV-670.